# אלחנן סמט

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הרב אלחנן סמט, (נולד 1953) רב ומורה לתנ"ך.

נולד בשנת תשי"ג בירושלים. בצעירותו למד בבית הספר "לדוגמא", בישיבת נתיב מאיר ולאחר מכן בישיבת הכותל. במסגרת זו שילב את שירותו בצה"ל בחיל השריון. בשנים תשל"ז-תשמ"ג למד בישיבת מרכז הרב ובחלק מתקופה זו היה חבר במכון "הלכה ברורה" והשתתף בכתיבת בירורי הלכה למסכת סנהדרין.

במקביל ללימודיו הישיבתיים למד במכון להכשרת מורים בישיבת הר עציון. את לימודיו לתואר שני בהיסטוריה של עם ישראל סיים בטורו קולג'.

בשנים תשל"ז-תשל"ט לימד בביה"ס התיכון "פלך" ובישיבת "נתיב מאיר", ומשנת תשל"ט החל ללמד תנ"ך וגמרא בישיבת ברכת משה שבמעלה אדומים למשך כעשרים וחמש השנים הבאות ואף שימש בה כר"מ. משנת תשנ"ג התחל לכהן כמרצה ב"מכללת הרצוג" שבישיבת "הר עציון" באלון שבות שם הוא מלמד עד ימים אלה.

הרב סמט התפרסם בזכות שיעוריו ומאמריו בתנ"ך הן במסגרות השגרתיות והן במסגרת "ימי העיון בתנ"ך" המתקיימים בישיבת הר עציון מדי שנה שם מהווים שיעוריו מוקד משיכה ראשון במעלה. העיונים שפירסם באינטרנט על פרשות השבוע במסגרת בית המדרש הוירטואלי של ישיבת הר עציון יצאו לאור בספריו "עיונים בפרשות השבוע" שיצאו בשתי סדרות (תשס"ב ותשס"ד) בהוצאת "מעליות". בהוצאת מעליות פרסם גם את ספרו "פרקי אליהו" אשר עוסק בניתוח ופרשנות על פרקי אליהו בספר מלכים וכן את ספרו "יד לרמב"ם" אשר מקבץ בתוכו מאמרים למדניים העוסקים בפסקי הרמב"ם. כמו כן, פירסם הרב מאמרים רבים בתנ"ך ובגמרא בבטאונים שונים (מגדים, מעליות, כתלנו, תחומין).

לרב תשעה ילדים וארבעה עשר נכדים והוא מתגורר עם משפחתו בקבוצת כפר עציון.

מקור: http://he.wikipedia.org../../../%D7%90/%D7%9C/%D7%97/%D7%90%D7%9C%D7%97%D7%A0%D7%9F_%D7%A1%D7%9E%D7%98.html

קטגוריות: רבני הציונות הדתית | רבנים ישראלים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש